2005D0734 — DA — 08.01.2009 — 003.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 19. oktober 2005 om biosikkerhedsforanstaltninger med henblik på at reducere risikoen for overførsel af højpatogen aviær influenza forårsaget af influenzatype A, subtype H5N1, fra vildtlevende fugle til fjerkræ og andre fugle i fangenskab og om et system for tidlig påvisning i områder med særlig risiko (meddelt under nummer K(2005) 4163) (EØS-relevant tekst) (2005/734/EF) (EFT L 274, 20.10.2005, p.105)

Ændret ved:









▼B

KOMMISSIONENS BESLUTNING

af 19. oktober 2005

om biosikkerhedsforanstaltninger med henblik på at reducere risikoen for overførsel af højpatogen aviær influenza forårsaget af influenzatype A, subtype H5N1, fra vildtlevende fugle til fjerkræ og andre fugle i fangenskab og om et system for tidlig påvisning i områder med særlig risiko

(meddelt under nummer K(2005) 4163)

(EØS-relevant tekst)

(2005/734/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked ( 1 ), særlig artikel 10, stk. 4, og ud fra følgende betragtninger: (1) Foranstaltningerne i Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza ( 2 ) har til formål at sikre beskyttelsen af dyresundheden og at bidrage til udviklingen af fjerkræsektoren. (2) Efter udbruddene af højpatogen aviær influenza forårsaget af influenzatype A, subtype H5N1, som begyndte i Sydøstasien i december 2003, har Kommissionen vedtaget en række beslutninger for at hindre, at sygdommen indslæbes i Fællesskabet fra de sygdomsramte tredjelande. I henhold til disse beslutninger blev det, bortset fra nogle begrænsede undtagelser, forbudt at importere levende fjerkræ, andre levende fugle, fjerkrækød og andre fjerkræprodukter, kød og kødprodukter af vildtlevende og opdrættet fjervildt, jagttrofæer af fugle, æg og ægprodukter til Fællesskabet fra de pågældende lande. (3) Foranstaltningerne i Kommissionens forordning (EF) nr. 745/2004 af 16. april 2004 om foranstaltninger vedrørende import af animalske produkter til eget forbrug ( 3 ) gælder klart for kød og kødprodukter af vildtlevende og opdrættet fjervildt. (4) I henhold til forordning (EF) nr. 745/2004 skal alle medlemsstaterne sørge for, at rejsende på alle udpegede EF-indgangssteder bliver gjort opmærksom på bestemmelserne. Medlemsstaterne bør sikre, at især rejsende, der ankommer fra lande ramt af aviær influenza, bliver gjort opmærksom på disse oplysninger. Oplysningerne skal gives på iøjnefaldende opslag, der sættes op på let synlige steder. Udbydere af international personbefordring skal gøre alle passagerer, de befordrer til Fællesskabet, opmærksom på de dyresundhedsmæssige betingelser for import til Fællesskabet af animalske produkter. (5) Da der også er risiko for, at influenza A-virus, subtype H5N1, spredes via vilde fugle, navnlig trækfugle, har Kommissionen endvidere vedtaget beslutning 2005/731/EF ( 4 ), 2005/732/EF ( 5 ) og 2005/726/EF ( 6 ), der foreskriver supplerende overvågning af aviær influenza hos tamfjerkræ og vilde fugle. (6) Fællesskabslovgivningen, bl.a. direktiv 90/425/EØF og 92/40/EØF, omfatter generelle krav til opretholdelse af et højt beredskabsniveau i tilfælde af sygdom, navnlig til gennemførelse af veterinær overvågning og biosikkerhedsforanstaltninger. (7) Der er for nylig bekræftet forekomst i Tyrkiet af højpatogen aviær influenza forårsaget af influenzatype A, subtype H5N1. Oplysninger om omstændighederne og molekylærepidemiologiske data tyder på, at aviær influenza-virusset er spredt fra Centralasien til Tyrkiet via trækfugle. (8) Der er endvidere bekræftet forekomst i Rumænien i en hobbyfjerkræbedrift i et område med stor koncentration af trækfugle. (9) For at reducere risikoen for indslæbning via vilde fugle af højpatogen aviær influenza forårsaget af influenzatype A, subtype H5N1, på fjerkræbedrifter og andre steder, hvor fugle holdes i fangenskab, bør de eksisterende fællesskabsforanstaltninger skærpes for at imødegå risikoen. (10) Foranstaltningerne i denne beslutning bør være baseret på risikoanalyse og ikke kun omfatte indsatsen på kort sigt, som f.eks. foranstaltninger, der iværksættes inden for de nationale beredskabsplaner for bekæmpelse af aviær influenza eller Newcastle disease, hvis der forekommer udbrud. (11) Medlemsstaterne bør senest den 5. november 2005 underrette Kommissionen om de foranstaltninger, de har truffet for at sikre en korrekt gennemførelse af denne beslutning. De pågældende foranstaltninger og, hvis det er relevant, denne beslutning tages op til revision af Den Stående Komité for Fødevarekæden og Dyresundhed på det møde, der er planlagt til den 10. og 11. november 2005. (12) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







Artikel 1

Biosikkerhedsforanstaltninger

1. Medlemsstaterne træffer relevante foranstaltninger, der lader sig gennemføre i praksis, med henblik på at reducere risikoen for overførsel af højpatogen aviær influenza forårsaget af influenzatype A, subtype H5N1, (i det følgende benævnt »aviær influenza«) fra vildtlevende fugle til fjerkræ og andre fugle i fangenskab under hensyntagen til de kriterier og risikofaktorer, der er opstillet i bilag I.

2. Afhængigt af den specifikke epidemiologiske situation tager foranstaltningerne i stk. 1 især sigte på:

a) at forebygge direkte og indirekte kontakt mellem på den ene side vildtlevende fugle, navnlig vandfugle, og på den anden side fjerkræ og andre fugle, navnlig ænder og gæs

b) at sikre, at tamænder og gæs holdes adskilt fra andet fjerkræ.

3. Medlemsstaterne sikrer, at dyresundhedskontrol på fjerkræbedrifter foregår på en måde, der sikrer, at denne beslutning overholdes.

▼M2

4. Medlemsstaterne revurderer regelmæssigt de foranstaltninger, de har truffet i medfør af stk. 1, på grundlag af de undersøgelser, de har gennemført i henhold til beslutning 2005/732/EF, med henblik på at justere afgrænsningen af de af deres områder, som de har identificeret som særlig udsat for risiko for indslæbning af aviær influenza, under hensyntagen til ændringer i den epidemiologiske og ornitologiske situation.

▼B

Artikel 2

System for tidlig påvisning

1. Under hensyntagen til kriterierne i bilag II indfører medlemsstaterne systemer for tidlig påvisning i de af deres områder, som de har identificereret som særlig udsat for risiko for indslæbning af aviær influenza.

2. Systemerne for tidlig påvisning skal tage sigte på, at alle tegn på aviær influenza hos fjerkræ og andre fugle i fangenskab hurtigt indberettes af ejerne eller brugerne til den kompetente veterinærmyndighed.

3. I den forbindelse tages især kriterierne i bilag II i betragtning.

▼M4

Artikel 2a

Supplerende risikoreducerende foranstaltninger

1. Medlemsstaterne sikrer, at følgende aktiviteter forbydes i de af deres områder, som de har identificeret som særlig udsat for risiko for indslæbning af aviær influenza, jf. artikel 1, stk. 1:

a) udendørs fjerkræhold, og forbuddet skal gælde hurtigst muligt

b) anvendelse af udendørs vandreservoirer til fjerkræ

c) vandforsyning til fjerkræ fra overfladevandreservoirer, som vilde fugle har adgang til

d) anvendelse af fugle af ordenerne Anseriformes og Charadriiformes som lokkefugle (i det følgende benævnt »lokkefugle«) i forbindelse med fuglejagt.

2. Medlemsstaterne sikrer, at det forbydes at samle fjerkræ og andre fugle på markeder, skuer, udstillinger og kulturelle begivenheder, herunder kapflyvninger.

▼M4

Artikel 2b

Dispensationer

1. Uanset artikel 2a, stk. 1, kan den kompetente myndighed tillade følgende aktiviteter:

a) udendørs fjerkræhold, forudsat at det pågældende fjerkræ fodres og vandes indendørs eller under en overdækning, der i tilstrækkelig grad afskrækker vilde fugle fra at lande og dermed hindrer, at vilde fugle kommer i kontakt med det foder og vand, der er tiltænkt fjerkræet

b) anvendelse af udendørs vandreservoirer, hvis sådanne af dyrevelfærdsårsager kræves til visse typer fjerkræ og er tilstrækkelig afskærmet mod vildtlevende vandfugle

c) vandforsyning fra overfladevand, som vildtlevende vandfugle har adgang til, forudsat at vandet er blevet behandlet for at sikre, at eventuelle aviær influenza-vira er blevet inaktiveret

d) anvendelse af lokkefugle i forbindelse med fuglejagt: i) af lokkefugleejere, der er registreret hos den kompetente myndighed, under den kompetente myndigheds nøje tilsyn til at tiltrække vilde fugle, som man agter at tage prøver af i henhold til medlemsstaternes programmer til undersøgelser for aviær influenza hos fjerkræ og vilde fugle, jf. beslutning 2005/732/EF, eller ii) i overensstemmelse med relevante biosikkerhedsforanstaltninger, som bl.a. omfatter: — ringmærkeidentifikation af de enkelte lokkefugle — gennemførelse af et særligt overvågningssystem vedrørende lokkefugle — registrering og rapportering vedrørende lokkefugles sundhedsstatus og laboratorietest for aviær influenza, hvis sådanne fugle dør, og når fuglejagtsæsonen er slut — absolut adskillelse af lokkefugle fra tamfjerkræ og andre fugle i fangenskab — rengøring og desinficering af transportmidler og udstyr, der anvendes til transport af lokkefugle og til ture i de områder, hvor der er anbragt lokkefugle — restriktioner for og kontrol af flytninger af lokkefugle, navnlig for at hindre kontakt med andre åbne vandflader — udarbejdelse og gennemførelse af »retningslinjer for god biosikkerhedspraksis«, der indeholder en nærmere beskrivelse af de foranstaltninger, der er omhandlet i første til sjette led — gennemførelse af et rapporteringssystem vedrørende de data, der indhøstes fra de foranstaltninger, der er omhandlet i første, andet og tredje led.

2. Uanset artikel 2a, stk. 2, kan den kompetente myndighed tillade samlinger af fjerkræ og andre fugle i fangenskab.

Artikel 2c

Betingelser for og opfølgning på tilladelser

1. Medlemsstaterne sikrer, at tilladelser i henhold til artikel 2b kun gives på grundlag af et positivt resultat af en risikovurdering, og forudsat at der er truffet biosikkerhedsforanstaltninger for at undgå eventuel spredning af aviær influenza.

2. Inden en medlemsstat tillader anvendelse af lokkefugle, jf. artikel 2b, stk. 1, litra d), nr. ii), forelægger den en risikovurdering for Kommissionen ledsaget af oplysninger om de biosikkerhedsforanstaltninger, der agtes truffet for at sikre en korrekt gennemførelse af den pågældende artikel.

3. Medlemsstater, der giver dispensationer som omhandlet i artikel 2b, stk. 1, litra d), nr. ii), forelægger hver måned en rapport for Kommissionen om de biosikkerhedsforanstaltninger, der er truffet.

▼B

Artikel 3

Medlemsstaterne ændrer deres lovgivning for at bringe den i overensstemmelse med denne beslutning, og de sørger for, at der øjeblikkeligt informeres om de vedtagne foranstaltninger på passende vis. De underretter straks Kommissionen om de foranstaltninger, de har truffet for at sikre en korrekt gennemførelse af denne beslutning.

Artikel 4

Denne beslutning anvendes indtil den ►M7 31. december 2009. ◄

Artikel 5

Denne beslutning er rettet til medlemsstaterne.









BILAG I

Kriterier og risikofaktorer, der skal tages i betragtning, når bestemmelserne i artikel 1 anvendes på de enkelte fjerkræbedrifter

DEL I

Risikofaktorer vedrørende indslæbning af virus til fjerkræ

▼M2

— Bedriftens beliggenhed langs fugles trækruter, navnlig hvis fuglene kommer fra områder i og omkring Central- og Østasien, Det Kaspiske Hav og Sortehavet samt Mellemøsten og Afrika

▼B

— Bedriftens afstand fra vådområder, damme, sumpområder, søer eller floder, hvor der er sandsynlighed for, at trækkende vandfugle samles

— Fjerkræbedriftens beliggenhed i område med høj koncentration af trækfugle, især vandfugle

— Fjerkræ eller andre fugle i fangenskab, der holdes på frilandsbedrifter eller andre steder, hvor kontakt mellem vilde fugle og fjerkræ eller andre fugle i fangenskab ikke i tilstrækkelig grad kan forebygges.

DEL II

Supplerende risikofaktorer vedrørende virusspredning på og mellem bedrifter

— Fjerkræbedriftens beliggenhed i områder med en høj fjerkræbedriftstæthed

— Intensiteten af flytninger af fjerkræ og andre fugle i fangenskab samt køretøjers og personers bevægelser på og mellem bedrifter og anden direkte og indirekte kontakt mellem bedrifterne.









BILAG II

Kriterier, der skal tages I betragtning med hensyn til erhvervsfjerkræbedrifter, når bestemmelserne i artikel 2 anvendes

— Fald i indtagelsen af foder og vand på over 20 %

— Fald i ægproduktionen på over 5 % i mere end to dage

— Dødelighed på over 3 % i en uge

— Alle kliniske tegn eller post mortem-læsioner, der kunne tyde på aviær influenza.